b'\n_START_ARTICLE_\nRanskan kielipolitiikka\n_START_PARAGRAPH_\nRanskan kielipolitiikan painopiste on yleens\xc3\xa4 tukea ranskan kielt\xc3\xa4 ainoana valtion virallisena kielen\xc3\xa4; v\xc3\xa4hemmist\xc3\xb6kielet eiv\xc3\xa4t juuri saa valtion tukea. Ainoa virallinen kieli Ranskan perustuslain 2 artiklan mukaan on ranskan kieli. Ranska ei ole esimerkiksi allekirjoittanut Euroopan alueellisten tai v\xc3\xa4hemmist\xc3\xb6kielten peruskirjaa, koska Ranskan perustuslakituomioistuin katsoi, ett\xc3\xa4 sitoutuminen rikkoisi perustuslain m\xc3\xa4\xc3\xa4r\xc3\xa4yst\xc3\xa4 yhdest\xc3\xa4 virallisesta kielest\xc3\xa4. Liittym\xc3\xa4ll\xc3\xa4 Kansalais- ja poliittisia oikeuksia koskevaan yleissopimukseen Ranska teki julistuksen vahvistamalla v\xc3\xa4hemmist\xc3\xb6jen oikeuden k\xc3\xa4ytt\xc3\xa4\xc3\xa4 omaa kielt\xc3\xa4\xc3\xa4n._NEWLINE_Ranskan suhtautuminen v\xc3\xa4hemmist\xc3\xb6kieliin johtuu historiallisista syist\xc3\xa4. Ranskassa oli yksinvaltainen monarkia pitk\xc3\xa4\xc3\xa4n ja sen j\xc3\xa4lkeen Ranskan ilmapiiri oli hyvin nationalistinen._NEWLINE_Ranskan parlamentti hyv\xc3\xa4ksyi vuonna 1994 lain ranskan kielen puhtauden suojelemiseksi. Aluksi se koski kaikkea kielenk\xc3\xa4ytt\xc3\xb6\xc3\xa4, mutta lievennettiin viel\xc3\xa4 saman kuun aikana koskemaan vain viranomaiskielt\xc3\xa4 niin, ett\xc3\xa4 jos on olemassa ranskankielinen termi, sit\xc3\xa4 on k\xc3\xa4ytett\xc3\xa4v\xc3\xa4.'